Procés d’inscripció

Les comunitats i els moviments designen les persones interessades a participar a l’itinerari formatiu. Aquestes omplen un formulari online de preinscripció en què indiquen a quina sessió informativa prèvia volen participar.

Després de la sessió informativa, cada persona s’entrevista personalment amb l’equip de formació i posteriorment es formalitza el pagament de la inscripció.

Les dues sessions informatives programades en modalitat virtual seran els dies:

· Dimarts, 15 de setembre de 2026 de 20.00 a 21.00 h. 

· Dissabte, 19 de setembre de 2026 de 10.00 a 11.00 h. 

Formulari online per inscriure's a la sessió informativa:
Seu: Carrer de Sant Pau, 99 de Barcelona

Per a més informació: 
Telèfon: 933 011 568, de 9.00 a 14.00 h.
Correu electrònic: itinerari-apunt@arqbcn.cat
A punt per al món d’avui

Itinerari de formació per a laics i laiques 
en missió eclesial

Curs 2026-2028

Organitza:
Aquest itinerari vol formar persones laiques amb sensibilitat innovadora, dinamitzadora i evangelitzadora per donar resposta als canvis que viuen avui tant la societat com l’Església diocesana.

S’estructura entorn de quatre àrees al llarg de dos cursos:
I.
Continguts bàsics de la fe cristiana

1. L’escriptura, Paraula de Déu. 2. El Déu de Jesucrist, bo i misericordiós. 3. Jesús, el Crist. 4. L’Església, misteri i sagrament de comunió. 5. Una fe celebrada. 6. La fe cristiana en el món contemporani.

Es combinaran les sessions expositives dels temes fonamentals de la fe amb el treball personal i en grup; i l’experiència de la interpel·lació de la Paraula de Déu en la pròpia vida. 
II.
Competències pastorals

Aproximació als serveis eclesials de la diòcesi i experiència pràctica en un àmbit pastoral concret.
III.
Convivència i experiència comunitària

Dues jornades cada curs de convivència per fer una lectura crítica creient de la realitat i interiorització, amb dinàmiques participatives, moments de pregària en grup, reflexió compartida...
IV.
Acompanyament tutorial

Experiència de ser acompanyat en el procés d’aprenentatge i la interioritat per aprendre a acompanyar altres persones.
Persones destinatàries: 
Persones proposades i enviades pels responsables de les seves comunitats i/o moviments, que han rebut o poden rebre l’encàrrec de dinamitzar la vida de l’Església en diferents realitats. 

Calendari: 
Primer any: d’octubre 2026 a maig 2027; i segon any: d’octubre 2027 a maig 2028. 
Trobades presencials de sessions expositives i treball en grup. Dues jornades cada curs de convivència, des de divendres al vespre fins a dissabte al vespre. 
Les sessions presencials són en dijous, de 18.30 h. a 20.30 h. i les sessions tutorials a convenir.
Matrícula: 
Cost total del curs:  840 €  (420 €/any) 
El cost de la formació s’assumeix a parts iguals (1/3 part entre la persona participant, 1/3 part la comunitat o moviment que l’envia i 1/3 part l’Arquebisbat de Barcelona). 
Inclou totes les sessions de formació presencial, el material del curs i les estades de les jornades de convivència. 
Ningú no ha de quedar exclòs per raons econòmiques. Es valorarà la concessió de beques a la persona participant i/o l’entitat que l’envia.

